**AIŠKINAMASIS RAŠTAS**

**Dėl Molėtų rajono savivaldybės 2016 m. biudžeto projekto**

1. **Sprendimo tikslas ir uždaviniai.**

Molėtų rajono savivaldybės 2016 m. biudžeto projektas parengtas vadovaujantis Lietuvos Respublikos biudžeto sandaros įstatymo nuostatomis, reglamentuojančiomis savivaldybių biudžetų rengimą ir tvirtinimą, Lietuvos Respublikos 2016 metų valstybės biudžeto ir savivaldybių biudžetų finansinių rodiklių patvirtinimo įstatymu, ministerijų patvirtintais darbo apmokėjimo tvarkų aprašais, valstybės institucijų ir įstaigų pateiktu tikslinių dotacijų paskirstymu savivaldybėms.

2016 metų savivaldybės biudžeto formavimui didelę įtaką turi Lietuvos Respublikos fiskalinės sutarties įgyvendinimo konstitucinis įstatymas. Šio įstatymo kurio 10 ir 4 straipsnių nuostatos numato, kad nuo 2016 m. savivaldybės biudžetas, kurios planuojami asignavimai neviršija 0,3 procento praėjusių metų BVP to meto kainomis, turi būti planuojamas, tvirtinamas, keičiamas ir vykdomas taip, kad biudžeto asignavimai neviršytų jo pajamų daugiau kaip 1,5 procento.

Molėtų rajono savivaldybės 2016 m. biudžeto planuojamos pajamos sudaro 14472,2 tūkst. Eur (1 priedas), asignavimai – 14689,2 tūkst. Eur (3 priedas) ir kiti finansavimo šaltiniai įrašyti į 2016 m. biudžeto asignavimus – 217,0 tūkst. Eur ( 6,7,8 priedai).

2016 metų pradžios biudžeto lėšų likutis, kaip kitas finansavimo šaltinis, gali būti naudojamas tik paskoloms grąžinti. 2016 m. savivaldybė planuoja grąžinti 623,5 tūkst. Eur. ilgalaikių paskolų ir tam panaudoti 488,4 tūkst. Eur. apyvartos lėšų, bei 135,1 tūkst. Eur. skolintų lėšų.

Apyvartos lėšos (laisvas lėšų likutis – 488,4 tūkst. Eur ) ir skolintos lėšos paskolų grąžinimui –135,1 tūkst. Eur biudžeto pajamų dalyje ir asignavimuose neapskaitomos.

* 1. **PAJAMOS**

Molėtų rajono savivaldybės 2016 metų biudžeto pajamas sudaro 14472,2 tūkst. Eur. Pirminiame, pateiktame visuomenės svarstymui, projekte pajamos sudarė 14461,2 tūkst. Eur.. Pajamos didinamos 11,0 tūkst. Eur. , iš jų 1,0 tūkst. Eur patikslintas mokinio krepšelis ir Molėtų vaikų lopšelis darželis ,,Vyturėlis“ 10,0 tūkst. Eur padidino planuojamų uždirbti pajamų už teikiamas paslaugas prognozę.

Tvirtinant 2016 metų valstybės ir savivaldybių biudžetų finansinius rodiklius, 2016 metų valstybės ir savivaldybių biudžetų finansinių rodiklių patvirtinimo įstatyme liko galioti nuostata, kurioje nurodyta savivaldybių prognozuojamas pajamų rodiklis. Molėtų rajono savivaldybei 2016 m. biudžeto prognozuojamos pajamos yra - 7560,0 tūkst. Eur. Pagrindiniai rodikliai, darantys įtaką prognozuojamoms pajamoms: gyventojų skaičius 2015-01-01, teritorijos plotas (ha), pensinio amžiaus gyventojų skaičius, užstatytos teritorijos plotas (ha), vaikų skaičius nuo 0 iki 6 metų ir nuo 7 iki 17 metų, švietimo įstaigų patalpų plotas (kv. m), vietinių kelių ir gatvių ilgis (km) (2014 m. pabaiga). Taip pat savivaldybei numatyta 832 tūkst. Eur bendrosios dotacijos kompensacija.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Molėtų rajono savivaldybės 2015-2016 m. planuojamos biudžeto pajamos pagal finansavimo šaltinius   |  |  |  |  |  | | --- | --- | --- | --- | --- | | Finansavimo šaltinis | 2015 m.  patvirtintas tūkst. Eur | Proc. nuo bendros pajamų sumos | 2016 m.  projektas tūkst. Eur | Proc. nuo bendros pajamų sumos | | Savarankiškos funkcijos | 8304,1 | 57,4 | 8721,9 | 60,2 | | Savarankiškoms funkcijoms vykdyti | 8041,6 |  | 8398,0 |  | | Biudžetinių įstaigų pajamos | 262,5 |  | 323,9 |  | | Specialiosios programos | 30,4 | 0,2 | 39,0 | 0,3 | | Aplinkos apsaugos rėmimo programa | 30,4 |  | 39,0 |  | | Specialiosios dotacijos | 6143,9 | 42,4 | 5711,3 | 39,5 | | Mokinio krepšeliui finansuoti | 3527,0 |  | 3434,0 |  | | Valstybinėms (valstybės perduotoms savivaldybėms) funkcijoms vykdyti | 1443,7 |  | 1498,8 |  | | Iš apskričių perduotoms įstaigoms išlaikyti | 300,1 |  | 229,0 |  | | Specialių poreikių turinčių vaikų išlaikymui iš dalies finansuoti | 62,2 |  | 58,5 |  | | Valstybės investicijų programai vykdyti | 810,9 |  | 491,0 |  | | Iš viso | 14478,4 | 100,0 | 14472,2 | 100,0 | |  |  |  |

Svarbiausias rodiklis savivaldybėms – tai pajamos savarankiškosioms funkcijoms vykdyti. Pajamos savarankiškosioms funkcijoms vykdyti (neskaičiuojant biudžetinių įstaigų pajamų už teikiamas paslaugas ir Aplinkos apsaugos rėmimo specialiosios programos bei vietinių rinkliavų lėšų) sudaro 8721,9 tūkst. Eur, arba didėja 417,8 tūkst. Eur, t. y 105,0procento, tačiau šį didėjimą lemia tik Vyriausybės priimti teisės aktų pakeitimai:

* 17 tūkst. Eur įskaičiuota biudžetinių įstaigų darbuotojų, dirbančių pagal darbo sutartis, minimaliems tarnybinių atlyginimų koeficientams padidinti (2015 m. dviejų mėnesių likutis);
* 4 tūkst. Eur – minusuojamos papildomai 2015 metais įdėtos lėšos kompensacijoms, panaikinus PVM lengvatą šildymui nuo 2015 m. liepos 1 d. (lengvata nebuvo panaikinta);
* 47 tūkst. Eur įskaičiuota socialinių darbuotojų darbo užmokesčiui nuo 2016-01-01 didinti;
* 54 tūkst. Eur įskaičiuota kultūros darbuotojų darbo užmokesčiui didinti;
* 103 tūkst. Eur įskaičiuota minimaliai mėnesinei algai padidinti iki 325 eurų;
* 114 tūkst .Eur įskaičiuota minimaliai mėnesinei algai padidinti iki 350 eurų nuo 2016-01-01;
* 19 tūkst. Eur – lėšos socialiniams darbuotojams, dirbantiems su globėjais, šeimynų dalyviais, įtėviais (savivald. ne mažiau kaip 2 etatai, pagal Socialinių. paslaugų įstatymo 19 straipsnį).

Įvertinus šiuos pakeitimus, prognozuojamos savivaldybės 2016 m. biudžeto pajamos savarankiškai funkcijai vykdyti lieka panašios, kaip ir planuotos 2015 metams.

Didžiausią dalį savivaldybės pajamose sudaro gyventojų pajamų mokestis (GPM). Lietuvos Respublikos Seimo priimtame 2016 metų valstybės biudžeto ir savivaldybių biudžetų finansinių rodiklių patvirtinimo įstatyme savivaldybių biudžetams tenkanti GPM dalis padidinta nuo 72,8 procento **(**2015 m.) iki 75,49 procento (2016 m.). 2015 m. savivaldybei GPM buvo planuota 6790,9 tūkst. Eur ,2016 m. planuojama 7252,0 tūkst. Eur. 2016 m. GPM didėja 461,1 tūkst. Eur, iš kurio 250, 9 tūkst. Eur dėl padidėjusio savivaldybėms tenkančio atskaitymo procento.

Žemės mokesčio, nekilnojamojo turto mokesčio užduotis 2016 m. yra 229 tūkst. Eur. 2015 metais šio mokesčio gauta 338,9 tūkst. Eur. 2016 metams tikėtinos panašios arba net truputį didesnės turto pajamos lyginant su 2015 m.

Žemės nuomos mokesčio planas – 59 tūkst. Eur. 2015 metais gauta 81 tūkst. Eur. Žemės nuomos pajamos kas metai mažėja, kadangi mažėja nuomojamos valstybinės žemės nuomotojų skaičius.

Kitų pajamų dalis bendrose pajamose nežymi ir didesnės įtakos pajamų vykdymui neturės.

Finansinių rodiklių įstatymu 2016 metams patvirtintas mokinio krepšelis vienam sutartiniam mokiniui - 1014 Eur. Mokinio krepšelio lėšos mokykloms paskirstomos vadovaujantis Lietuvos Respublikos Vyriausybės patvirtinta Mokinio krepšelio lėšų apskaičiavimo ir paskirstymo metodika (toliau – metodika). Nauja yra tai, kad 2015 metais neformaliojo vaikų švietimo programoms vykdyti Švietimo ir mokslo ministerija savivaldybėms papildomai skyrė mokinio krepšelio lėšas, o 2016 metams lėšos neformaliojo vaikų švietimo programoms vykdyti yra įskaičiuotos į 1014 eurų dydžio mokinio krepšelį.

Mokinio krepšelis mokykloms paskaičiuotas metodikoje išdėstytu principu. Paskaičiuojamas mokinio krepšelis pagal sutartinius mokinius, atimamos pagal metodiką paskaičiuotos lėšos neformaliajam vaikų švietimui, nuo likusios sumos skaičiuojama 93 procentai mokykloms ir 7 procentai savivaldybei. Mokyklos ir savivaldybė skirtas lėšas naudoja pagal savivaldybės tarybos patvirtintus tvarkų aprašus.

Mokinio krepšelio lėšos mūsų savivaldybei dėl mažėjančio mokinių skaičiaus lyginant su 2015 m. planu sumažėjo 143,0 tūkst. Eur.

Specialioji tikslinė dotacija savivaldybėms perduotoms įstaigoms išlaikyti, t. y. Molėtų vaikų savarankiško gyvenimo namams, sumažėjo 71,1 tūkst. Eur, nes mažėja iki 2007 metų namuose apgyvendintų vaikų skaičius.

Kijėlių specialiajam ugdymo centrui Švietimo ir mokslo ministerija skiria tikslinę dotaciją specialių poreikių turinčių vaikų išlaikymui iš dalies finansuoti, kurios dydis 2016 m. yra 58,5 tūkst. Eur.

Valstybinėms (valstybės perduotoms savivaldybėms) funkcijoms vykdyti specialios tikslinės dotacijos, lyginant su 2015 metais, skirta 55,1 tūkst. Eur daugiau, iš jų priešgaisrinei tarnybai dėl MMA padidinimo 29,5 tūkst. Eur, socialinei sričiai 45,6 tūkst. Eur (socialinių paslaugų teikimui), tačiau 20,0 tūkst. Eur sumažintos kitų sričių savivaldybei perduotų funkcijų vykdymui skiriamos lėšos.

Valstybės investicijų programoje numatytiems objektams skiriama 491 tūkst. Eur, arba 413,9 tūkst. Eur mažiau negu pernai. Skiriamos lėšos tęstiniams projektams: „Molėtų kultūros centro, Molėtų krašto muziejaus ir Molėtų rajono savivaldybės viešosios bibliotekos ( Molėtų kultūros namų) pastato rekonstrukcija“ – 319 tūkst. Eur , „Stadiono rekonstrukcija Molėtų mieste: – 100 tūkst. Eur ir „Paslaugų ir kokybės prieinamumo gerinimas VšĮ Molėtų ligoninės Vidaus ligų bei Fizinės medicinos ir reabilitacijos skyriuose“ -72 tūkst. Eur.

Įstaigos planuoja surinkti 323,9 tūkst. Eur už teikiamas paslaugas (pagal kiekvieną įstaigą išdėstyta sprendimo projekto 2 priede).

Vadovaujantis Lietuvos Respublikos 2016 metų valstybės biudžeto ir savivaldybių biudžetų finansinių rodiklių patvirtinimo įstatymo 11 straipsniu, savivaldybės skola negali viršyti 70 proc. šio įstatymo 7 priede nurodytų prognozuojamų savivaldybės biudžeto pajamų ir 6 priede nurodytos valstybės biudžeto bendrosios dotacijos kompensacijos savivaldybės biudžetui sumos (7560 tūkst. Eur ir 832 tūkst. Eur). Bendras skolos limitas savivaldybei 2016 metams – 5874,4 tūkst. Eur ( 8392x70 proc.).

2016 m. sausio 1 d. savivaldybės paimta paskolų už – 3145,9 tūkst. Eur, Pagal bendrąjį skolinimosi limitą savivaldybė gali skolintis ne tik projektams iš ES ir kitos tarptautinės paramos finansuoti, projektams, vykdomiems iš Valstybės investicijų programos, bet ir kitiems investiciniams projektams, tačiau skolinimąsi projektų vykdymui riboja metinis grynojo skolinimosi limitas, kuris negali būti didesnis, kaip 1,5 proc. patvirtinto savivaldybės biudžeto.

2015 m. gruodžio 31d. savivaldybės biudžeto kreditorinis įsiskolinimas sudarė 3177,1tūkst. Eur**,** iš šios sumos 3145,9 tūkst. Eur – paskolos.

Per metus kreditorinis įsiskolinimas, neįskaitant paskolų, sumažėjo 32,4 tūkst. Eur arba 50,9 proc. ir sudaro 31,2 tūkst. Eur. Pradelstų įsiskolinimų savivaldybė neturi.

Paskolų suma per metus išaugo 861,4 tūkst. Eur, ir 2016 m. sausio 1 d. paskolos sudarė 99 proc. viso savivaldybės kreditorinio įsiskolinimo.

|  |
| --- |
|  |
|  |

**1.2. IŠLAIDOS**

Planuojamos 2016 metų biudžeto išlaidos 14689,2 tūkst. Eur. Šios išlaidos paskirstomos tarybos sprendimo 3 priede pagal vykdomas programas, asignavimų valdytojus ir finansavimo šaltinius. Pradiniame, visuomenei pateiktame savivaldybės 2016 m. biudžeto projekte, tikslinės lėšos ir skolintis planuojamos lėšos, kurios sudaro 1,5 proc (217,0 tūkst. Eur.) biudžeto pajamų ,bei kuriomis savivaldybės asignavimai gali viršyti pajamas ir kurios buvo parodytos 6 priede, įjungtos į trečio priedo asignavimus.

Savivaldybės 2016 metų biudžeto asignavimų su tikslinėmis ir paskolų lėšomis paskirstymo pagal veiklos programas (proc.)

|  |  |  |  |
| --- | --- | --- | --- |
| Programos  Nr. | Savivaldybės veiklos programa | Suma  tūkst. Eur | Procentai |
| 01 | Kaimo plėtros, turizmo ir verslo skatinimo programa | 192 | 1,3 |
| 02 | Valdymo programa | 2516,4 | 17,1 |
| 03 | Infrastruktūros objektų ir gyvenamosios aplinkos tvarkymo ir priežiūros programa | 1846,4 | 12,6 |
| 04 | Aplinkos apsaugos programa | 61,8 | 0,4 |
| 05 | Kultūros ir jaunimo politikos plėtros ir bendruomeniškumo skatinimo programa | 959,6 | 6,5 |
| 06 | Ugdymo proceso užtikrinimo programa | 6525,5 | 44,5 |
| 07 | Socialinės atskirties mažinimo programa | 2526,6 | 17,2 |
| 08 | Sveikatos apsaugos programa | 60,9 | 0,4 |
|  | Iš viso | 14689,2 | 100,0 |

2015 m. gruodžio 31d. nepanaudotų lėšų likutis (apyvartos lėšos), be tikslinės paskirties lėšų, paskirstytas pagal tarybos sprendimo 7 priedą. Lėšų likutis neapskaitomas kaip pajamos, o kaip kitas finansavimo šaltinis.

Valstybinėms funkcijoms (perduotoms savivaldybėms) vykdyti, mokinio krepšeliui finansuoti ir kitoms iš valstybės biudžeto specialių tikslinių dotacijų finansuojamoms sritims, planuojamos ministerijų nustatytos sumos .

Aplinkos apsaugos rėmimo specialiajai programai nukreipiame visas planuojamas pajamas iš mokesčio už aplinkos teršimą ir mokesčio už medžiojamų gyvūnų ir kitus gamtos išteklius.

Didžiausias asignavimų valdytojas - Savivaldybės administracija, kurios planuojamos 2016 metų išlaidos sudaro 5481,6 tūkst. Eur , iš kurių 66,3 tūkst .Eur. praėjusių metų tikslinės lėšos

Savivaldybės 2016 m biudžeto projektas paskelbtas savivaldybės interneto svetainėje 2016-01-28 Pastabos ir pasiūlymai savivaldybės administracijai buvo pateikti tik juridinių asmenų ( biudžetinių įstaigų vadovų) ir visuomeninių organizacijų atstovų. Fiziniai asmenys, komitetai ir frakcijos pasiūlymų ir pastabų nepateikė.

Atsižvelgiant į gautus pasiūlymus, padaryti atitinkami biudžeto pakeitimai:

1. Pakeista mokinio krepšelio paskirstymą tarp atskirų švietimo įstaigų, nekeičiant bendros sumos.

2. Padidinta Molėtų vaikų lopšelio-darželio „Vyturėlis“ planuojamos gauti už teikiamas paslaugas pajamas 10,0 tūkst. Eur, ir šia suma padidintos lėšos darbo užmokesčiui ir soc. draudimo įmokoms, kad įstaiga turėtų galimybę, susirinkus papildomam vaikų skaičiui, organizuoti darbą kaimo filialuose vasaros metu.

3. Padidintos nevyriausybinėms organizacijoms numatomos skirti lėšos pagal jų veiklos sritis 15,0 tūkst. Eur, sumažinant socialinėms pašalpoms numatytas lėšas. Atsižvelgus į nevyriausybinių organizacijų atstovų pasiūlymus, organizacijų veiklai paremti skirtas lėšas suskirstyti pagal veiklos grupes. Planuojamas finansavimas tokioms veiklos sritims:

3.1. nevyriausybinių organizacijų programoms finansuoti - 18,0 tūkst. Eur;

3.2. socialinėms programoms finansuoti - 15,0 tūkst. Eur;

3.3. sporto programoms finansuoti - 20,0 tūkst. Eur;

3.4. rajone veikiančių sakralinių architektūrinių paveldo objektų naudotojų projektų finansavimui - 10,0 tūkst. Eur.

4. 18,5 tūkst. Eur, numatytų Molėtų progimnazijai einamojo remonto darbams, perkelta į Savivaldybės administracijos asignavimus, nekeičiant jų paskirties.

5. 90, 0 tūkst. Eur, numatytų sporto ir laisvalaikio komplekso projektavimo darbams, ir 10,0 tūkst Eur, numatytų projekto ,,Alanta-kultūros sostinė“ renginiams finansuoti, iš Savivaldybės administracijos asignavimų perkelta į Molėtų rajono kūno kultūros ir sporto centro bei Molėtų kultūros centro asignavimus.

6. Sumažinta 2,0 tūkst. Eur Savivaldybės administracijos reprezentacijos išlaidos ir šia suma padidinta Viešosios tvarkos ir eismo saugos programai numatytos lėšas.

7. Pakeista Molėtų vaikų lopšelių–darželių „Saulutė“ ir ,,Vyturėlis“ numatytų asignavimų paskirstymas, nekeičiant bendros asignavimų sumos, tarp turto, prekių ir paslaugų bei mokos fondo išlaidų.

8. Siekiant aiškesnio asignavimų išdėstymo, ypač savivaldybės administracijoje asignavimuose,

papildytas biudžeto projektas 5 priedu ,,Molėtų rajono savivaldybės 2016 m. biudžeto administracijos asignavimų paskirstymas pagal išlaidų rūšis (tūkst. Eur)“, bei, nekeičiant sumų, kita forma išdėstyti 6,7, 8 priedai.

9. Į 3 priedą ,, 2016 m. Molėtų rajono savivaldybės biudžeto asignavimai (tūkst. Eur) įjungta 7 priede nurodytos tikslines ir planuojamų paskolų investiciniams projektams vykdyti lėšos (217,0 tūkst. Eur).

**2. Galimos pasekmės, priėmus siūlomą tarybos sprendimo projektą:**

Neigiamųnenumatoma,teigiamos **–** bus vykdomas įstaigų ir priemonių finansavimas.

**3. Finansavimo šaltiniai ir lėšų poreikis**: valstybės, savivaldybės biudžeto, įstaigų pajamos, skolintos lėšos, laisvas lėšų likutis.

**4. Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems Lietuvos Respublikos teisės aktams.

Parengė

Finansų skyriaus vedėja

Genė Kulbienė